Barcelonan EM-kilpailuissa Mekhissi-Benabbad voitti 3 000 metrin esteiden kultaa ajalla 8.07,87. Splitin maanosien cupissa hän sijoittui estejuoksussa kolmanneksi. Daegun MM-kilpailuissa 2011 hän sai 3 000 metrin estejuoksussa pronssia ajalla 8.16,09. Hän voitti Euroopan-mestaruuden Helsingissä 2012 ajalla 8.33,23. Saman vuoden Lontoon olympialaisissa hän sai hopeaa ajalla 8.19,08. Göteborgin sisäratojen EM-kilpailuissa 2013 hän voitti kultaa 1 500 metrillä. Mekhissi-Benabbad juoksi estejuoksun Euroopan ennätyksen 8.00,09 Timanttiliigan kilpailussa Pariisissa 6. heinäkuuta 2013.